OpenLLM-France/wikimedia huggingface dataset:
# Mari Tere Alberdi

Mari Tere Alberdi Olabegoia (Berriz, Bizkaia 1944ko apirilaren 22a) sukaldaria, tabernaria eta aktorea da.

## Biografia

Arkotxan jaio zen, Berrizko Sallobente auzoan. 9 urte zituela Ganekoetxera joan ziren bizitzera.12 urte zituela, aita hil zitzaion eta ama hiru seme-alabekin alargun geratu zen. Ganekoetxen zuten tabernan lan egin behar izan zuen umetatik.
1982ko urtarrilaren 24an eraso bat jaso zuen Ganeketxe tabernak Batallon Vasco Españolek Goma-2 400 gramo eztandarazi zituen. Eraso faxistan, zazpi lagun zauritu ziren, jantokian afaltzen ari zirela. Bat establezimenduko langilea zen. Beste bost bezero onik atera ziren, tartean haurtxo bat. Tabernan, une hartan, hogei lagun gehiago zeuden. «Benetako tragedia izan zitekeen!», adierazi zuen Maritere Alberdik. 1979an erosi zituen negozioa eta honi atxikitako etxea. Bere amarekin batera erosi zituen, Angela Olabegoia, Gregorio Alberdiren alargunarekin.
Hurrengo goizean, igandean, herriko ostalaritza-establezimenduek eta establezimendu publikoek protesta gisa ez irekitzea erabaki zuten. Gainera, udalak eta auzotarrek salaketa aurkeztu zuten Batallon Vasco Españolen ekintza gaitzesteko premiazko osoko bilkura baten ostean. Manifestazio isila egin zen berrizko kaleetan barrena. Urteak igaro arren, nekez ahazten du Mari Terek gertaera hura.

## Ibilbide profesionala

Berrizko Ganekoetxen hainbat urtetan sukaldari eta tabernari lanetan aritu zen. Kanariar uharteetan ere egin zituen urte batzuk, euskal menuak eskainiz. Bere asun tortillaren errezeta telebistan agertu zen.

## Bestelakoak

Antzerki lanetan ere aritu da.
Ohitura izan da Berrizen, San Pedro egunean Mari Terek, berak prestatutako pontxea eskaintzea herriko dantzariei, dantzari dantzaren ondoren.
Telebistan ikusi dugu, Joseba Argiñanoren "A bocados" programan eta "No es país para sosos" programan ere bai.
Durangaldeko pentsiodunen mugimenduan ere partaide aktiboa da 2018tik.

## Erreferentziak

* ↑ «Alberdi Olabegoia, Mari Tere - Ahotsak.eus» ahotsak.eus (Noiz kontsultatua: 2022-11-30).
* ↑ «41 AÑOS DEL ATENTADO ULTRA EN EL GANEKO ETXE · "Lo llegué a asimilar, pero no olvidar, hoy he pasado mal día"» MugaKultura 2023-01-24 (Noiz kontsultatua: 2023-01-25).
* ↑ «Asun tortilla» EITB (Noiz kontsultatua: 2022-11-30).
* ↑ «“Mari Tereren pontxearen errezeta sekretua udaletxean dago gordeta; ondo gordeta, gainera” - Berriz» Anboto.org (Noiz kontsultatua: 2022-12-20).
* ↑ «Vídeo: Mari Tere Alberdi, de Berriz, cocina chipirones en su tinta con Arguiñano | Historias a Bocados EiTB» www.kaixo.com (Noiz kontsultatua: 2022-11-30).
* ↑ (Gaztelaniaz) «Descubrimos Berriz con Mari Tere, la reina de las etxekoandres» EITB (Noiz kontsultatua: 2022-11-30).

## Kanpo estekak

* Datuak: Q115526779
# Mari Paz Azagra

María Paz Azagra Navascues, (Azkoitia, 1982ko abuztuaren 23a - ) gipuzkoar futbolari ohia da, erdilari moduan aritu zena.

## Taldeak

| Taldea | Urtea |
| Lagunak KE | 2000–2001 |
| Southampton Saints Girls & Ladies F.C. | 2001–2002 |
| Lagunak KE | 2002–2006 |
| Rayo Vallecano | 2006–2010 |
* Datuak: Q6782097
# Mari Sandoz

Mari Susette Sandoz (Sandoz postetxea, Nebraska, Ameriketako Estatu Batuak, 1896ko maiatzaren 11 – New York, Ameriketako Estatu Batuak, 1966ko martxoaren 10a) estatubatuar idazlea, biografoa eta irakaslea izan zen. Mendebalde Urrunera joandako aitzindariei eta ordokietako amerindiarrei buruz luze idatzi zuen. Newbery domina irabazi zuen.
* Datuak: Q3290850
* Multimedia: Mari Sandoz / Q3290850
# Mari Paz Molinero

María Paz Molinero Ríos (Santiago, Txile, 1917ko abuztuaren 4a - Madril, 2004ko ekainaren 12a) txiletar-espainiar aktorea izan zen.

## Ibilbidea

Sei urterekin hasi zen profesionalki, eta Santiago Artigas eta Josefina Díazen konpainian sartu zen, Madrilgo Teatro Españolen Jacinto BenaventerenLecciones de buen amor interpretatzeko. Konpainia horretan egon zen 1931ra arte, eta Carmen Díaz eta Lola Membrivesen konpainietan sartu zen.
Espainiako Gerra Zibilaren ostean Madrilgo Teatros Español, Alcázar eta María Guerrero-n lan egin zuen La losa de los sueños (1941), El hombre que murió en la guerra (1941), Ventolera (1944), La costumbre (1946), Delito en la Isla de las Cabras (1954), La fierecilla domada (1954), Noches de San Juan (1965), Hedda Gabler (1971), La más hermosa niña del mundo (1974) edo Tío Vania (1978) lanetan.
1934an estreinatu zen zineman, Florián Reyk zuzendu eta Imperio Argentina protagonista zuen La hermana San Sulpicio filmarekin. Hogei filmetan baino gehiagotan parte hartu zuen, besteak beste, Florián Reyren La canción de Aixa (1939); Obsesión (1947) eta Las inquietudes de Shanti Andía (1947), biak Arturo Ruiz Castillorenak; Jorge Grauren El secreto inconfesable de un chico bien (1976); Miguel Picazoren Extramuros (1985), eta El disputado voto del señor Cayo (1986), Antonio Giménez Ricorena.
Telebistan, TVEko Crónicas de un pueblo (1971-1972) telesail ezagunean parte hartu zuen.
Sei urtez bizi izan zen Venezuelan, herrialdeko telebistan lanean.
Luis Porredón aktorearekin ezkonduta, harreman sentimentala izan zuen Samuel Ros idazle eta politikariarekin, eta seme bat izan zuen harekin.

## Erreferentziak

* ↑ (Gaztelaniaz) «Mari Paz Molinero - 04 de Agosto de 1917 - Edad | Biografía | Películas | Noticias | Filmografía | Premios» Decine21 2024-06-27 (Noiz kontsultatua: 2024-06-29).
* ↑ Alesves. (viernes, 16 de noviembre de 2018). «Enciclopedia del Cine Español: Mari Paz Molinero» Enciclopedia del Cine Español (Noiz kontsultatua: 2024-06-29).
* ↑ Lecciones de buen amor. 5 de abril de 1924.
* ↑ Lara: Estreno de la comedia de Cipriano Rivas Cheriff La costumbre. 28 de junio de 1946.
* ↑ María Guerrero: Noches de San Juan. 20 de abril de 1965.
* ↑ Diccionario Akal de Teatro. 1998.

## Kanpo estekak

* Elkarrizketa ABC egunkarian, 1933ko martxoaren 19an
* IMDb-ko fitxa
* Fitxa Findagraven
* Datuak: Q16548448
* Multimedia: Mari Paz Molinero / Q16548448
# Marian Izagirre

Marian Izagirre García (Bilbo, 1951 -) bizkaitar eleberrigilea da, gaztelaniaz idazten duena.

## Lanak

* La vida elíptica (1991)
* Para toda la vida (1991)
* El ópalo y la serpiente (1996)
* Nadie es la patria, ni siquiera el tiempo (1999)
* La Bolivia (2003)
* El león dormido (2005)
* La parte de los ángeles (2011)
* La vida cuando era nuestra (2013
* Los pasos que nos separan (2014)
* Cuando aparecen los hombres (2017)
* Datuak: Q28916595
# Marian Beitialarrangoitia

Maria Angeles Beitialarrangoitia Lizarralde (Legazpi, 1968ko urtarrilaren 20a) euskal herritar kazetari eta politikaria da.

## Bizitza

Kazetaritza ikasketak egin zituen Euskal Herriko Unibertsitatean. Arlo horretan hasi zen lanean, hasieran Egin Irratian eta gero Euskadi Irratian. EiTBren enpresa-batzordean izan zen eta handik politika mundura pasa zen.
2007an Eusko Abertzale Ekintzaren zerrendan Hernaniko alkate hautatu zuten. Alderdia legez kanpo geratu arren, agintaldia bete zuen. 2012ko Eusko Legebiltzarrerako hauteskundeetan legebiltzarkide hautatu zuten EH Bilduren zerrendan.

## Erreferentziak

* ↑ «El Supremo absuelve a la alcaldesa de Hernani de enaltecer a ETA» Noticias de Gipuzkoa 2010-3-18.
* Datuak: Q5997371
* Multimedia: Marian Beitialarrangoitia / Q5997371
# Marian Grześczak

Marian Grześczak (Nochowo, Polonia, 1934ko martxoaren 22a – Varsovia, Polonia, 2010eko urtarrilaren 27a) poeta, idazle eta kritiko literario poloniarra zen.
Grześczakek Poloniar Literatura ikasi zuen 1952tik 1956ra Adam Mickiewicz Unibertsitatean, Poznańen. 1990etik 1996ra Txekoslovakiako kontsul poloniarra, Poloniak Eslovakian duen enbaxadako aholkulari eta Bratislavako Poloniar Institutuaren zuzendaria izan zen.

## Lanak

* Lumpenezje (1960)
* Sierpień, tętnienie (1975)
* Odyseja, Odyseja (1976)
* Kwartał wierszy (1980)
* Wiersze wybrane (1977)
* Atena strząsająca oliwki (2003)
* Baran na złotej morwie (2004)
* Snutki (2006)
* Widziane w blasku. Czwartek w czerni (2006)
* Datuak: Q745910
* Multimedia: Marian Grześczak / Q745910
# Marian Iriarte

Marian Iriarte Ormazabal (Donostia, 1962) Euskal Herriko Unibertsitateko irakasle titularra eta ikerlaria da, Polimeroen Zientzia eta Teknologia sailean eta Kimika Fakultatean. EHUko Kimika Fakultateko dekanoa da 2016tik.
Iriarte EHUko Kimika Fakultatean bertan lortu zuen lizentziatu titulua 1985ean. Sei urte geroago 1991ean doktorego titulua ere lortu eta irakasle moduan hasi zen. Geroztik aldi berean aritu izan da irakaslanean eta material polimerikoen arloko ikerketan. Irakasle moduan lehenengo urtean Euskal Filologia sailean aritu zen 'Euskara teknikoa' irakasten, kimika eta euskara ondo menperatzen baitzituen, baina 1992z gero 'Polimeroen Zientzia eta Teknologia' sailean aritu izan da. Bere tesia "Kimika herrikoia Euskal Herrian" izenburuarekin egin zuen, baserriko sukaldeetan, burdinoletan eta beste antzinako lantegietan egiten ziren lanak aztertuz. 2015, 2017, eta 2019an Ikergazte kongresuko batzorde akademikoko kide izan da zientzia zehatzak eta natur zientziak arloan.
Kudeaketa lanak ere eginak ditu, Gipuzkoako Campuseko Kanpo Harremanetako zuzendaria izan baitzen, Cristina Uriarte Gipuzkoako campuseko errektoreorde izan zenean, 2004tik 2012ra bitartean. EHUko Kimika Fakultateko dekanoa da2016tik.
1992an Martin Guzman saria jaso zuen Donostian. 2000tik material polimeroak aztertzen dituen Polymat Institutuko kidea da. Artikulu zientifiko ugari argitaratu ditu, baita liburuko kapituluak. Zientzia-dibulgazioaz 60 artikulu baino gehiago idatzi ditu Berria egunkarian.

## Errekonozimenduak

* CAF-Elhuyar sarietan ohiko kidea izaten da epaimahaietan.

## Erreferentziak

* ↑ Marian Iriarte Ormazabal: “Kimika saiatu da eragin dituen arazoei konponbidea aurkitzen” - Elhuyar Aldizkaria. (Noiz kontsultatua: 2017-06-26).
* ↑ (Gaztelaniaz) Iriarte Ormazabal, Maria Angeles. «Estudio de un sistema formado por dos polimeros que presentan interacciones especificas fuertes.» TESEO. Tesis doctorales (Noiz kontsultatua: 2018-03-21).
* ↑ Marian Iriarte, Kimika Fakultateko dekano berria. (Noiz kontsultatua: 2016-07-11).
* ↑ (Ingelesez) «Dra. Marian Iriarte. Biografia.» EHUko Polymat ikerketa taldea (Noiz kontsultatua: 2017-06-26).
* ↑ Publications - Polymat - UPV/EHU. (Noiz kontsultatua: 2017-06-26).
* ↑ Marian Iriarte - Google Académico. (Noiz kontsultatua: 2017-06-26).
* ↑ «Marian Iriarte» Berria (Noiz kontsultatua: 2024-04-01).
* ↑ «CAF-Elhuyar sariak :: Azken edizioa | Elhuyar» www.elhuyar.eus (Noiz kontsultatua: 2022-05-05).

## Kanpo estekak

* Marian Iriarte: “Biodegradagarriak diren polimeroak sortzeko lanean ari dira kimikariak” Zientzia Kaiera. Zientzialari, 67, Bideoa (2017-02-24).
* Marian Iriarte lankidea Zientzia eta Teknologia hiztegi entziklopedikoan.
* Datuak: Q30827871
# Marie Horáčková

Marie Horáčková (Pilsen, 1997ko abenduaren 24a) arkularia da. Txekia ordezkatu zuen 2020ko Udako Olinpiar Jokoetan.

## Erreferentziak

* ↑ Marie Horáčková
* ↑ Marie HORACKOVA

## Kanpo estekak

* Datuak: Q107355265
# Marie Inmaculée Ingabire

Marie Inmaculée Ingabire feminista eta giza eskubideen aldeko ekintzaile ruandarra da. Bere ibilbide osoan, bai Ruandan, bai eskualdean, emakumeen eskubideak sustatzen jardun du. Ruandako ordezkaritzak zuzendu ditu, eta ruandesak ordezkatu ditu hainbat foro eta goi-mailako mugimendutan, hala nola 1995ean, Beijingen egin zen Emakumeari buruzko Munduko Laugarren Konferentzian eta Aintzira Handien Eskualdeari buruzko Nazioarteko Biltzarrean, non Emakumearen Eskualdeko Foroko lehendakaria izan zen.
Emakumeak buru dituzten hainbat erakunderen sorreran parte hartu du, PROFEMME TWESE HAMWE, HAGURUKA eta Ruandako Emakumeen Sarea, besteak beste. Gaur egun, Ruandan Transparency International
gobernuz kanpoko erakundearen lehendakaria da, eta krimen konporatiboen zein ustelkeriaren prebentzio eta salaketan lan egiten du.

## Ibilbidea

Rwandase de l’information bulegoan kazetaria izan zen. Gaur egun, Ruandan Transparency International-en lehendakaria da.

## Sariak

Haren gidaritzapean, 2012an, Ruandan, Transparency International erakunde onena izendatu zuten, gobernantza ona sustatzeagatik. Sari hau Ruandako Gobernu Batzordeak emandakoa da.

## Erreferentziak

* ↑ ICGLR opens a Planning Meeting to Implement Kampala Declaration of Heads of States and Governments. Press release on the website of the International Conference on the Great Lakes Region from 19 March 2012.
* ↑ Stakeholders urged to take lead in challenging harmful social norms. Article by Donah Mbabazi from 21 January 2018 in The New Times
* ↑ The Board of Directors of Transparency International Rwanda
* ↑ Transparency Rwanda wins governance award. Article by Susan Babijja from 6 June 2012 in The New Times

## Kanpo estekak

* Elkarrizketa: "Beharrezkoa zen emakumeek bakegile rola beren gain hartzea" Berria 2022ko abuztuaren 3a
* Datuak: Q52004252
# Marie Laurencin

Marie Laurencin (Paris, 1883ko urriaren 31 – ibidem, 1956ko ekainaren 8a) frantziar margolaria izan zen.
Hemezortzi urterekin hasi zen portzelanak margotzen Sèvresen. Ondoren, Parisera itzuli zen Humbert Akademian hezten jarraitzera, eta olio-margolaritzara aldatu zen. XX. mendearen hasieran, Frantziako abangoardiaren figura garrantzitsua zen, eta Pablo Picassorekin eta Puteaux taldeko kubistekin lotuta egon zen, eta haiekin batera erakutsi zuen bere obra Independenteen Saloian. Maitasun-harremanak izan zituen Guillaume Apollinairekin, eta haren izterra izan zen, baina maitasunak ere izan zituen beste gizon eta emakume batzuekin.
Alemaniar artista batekin ezkondu zen eta Frantziako nazionalitatea galdu zuen. Lehen Mundu Gerran biak erbesteratu ziren Espainian eta Alemanian. 1920an dibortziatu ondoren, Parisera itzuli zen eta arte-irakaslea izan zen.
Margolanak, akuarelak, marrazkiak eta grabatuak egin zituen. Emakume margolari kubista gutxietako bat izan zen.
* Datuak: Q233088
* Multimedia: Marie Laurencin / Q233088
# Marie Kondo

Marie Kondo (近藤 麻理恵 (japonieraz: Kondō Marie) , 1984ko urriaren 9a - ) japoniar antolatzaile eta idazle bat da. Lau liburu idatzi ditu gauzak antolatzeari buruz, eta itzulpenak ditu munduko hizkuntza askotara. Etxea antolatu eta garbitzeko japoniar teknikari buruzko 2011ko liburu batek 30 hizkuntzatan du itzulpena. 2014an Japonia eta Europan best-sellerra izan zen, eta Time aldizkariaren arabera munduko 100 pertsona influenteenetako bat izan zen 2015ean.

## Erreferentziak

* ↑ (Ingelesez) Green, Penelope. (2014-10-22). «Kissing Your Socks Goodbye» The New York Times ISSN 0362-4331. (Noiz kontsultatua: 2019-01-11).
* ↑ (Ingelesez) «Marie Kondo» Time (Noiz kontsultatua: 2019-01-11).
* Datuak: Q11638963
* Multimedia: Marie Kondo / Q11638963
# Marta Pascal

Marta Pascal i Capdevila (Vic, Osona, Katalunia, 1983ko apirilaren 10a) historialaria eta politologoa da. 2016az geroztik, Kataluniako Europar Alderdi Demokrataren koordinatzailea. 2013az geroztik, Kataluniako Parlamentuko diputatua. Aurrez, Kataluniako Gaztedi Nazionalista gazte erakundeko lehendakaria (2012-2015), eta Kataluniako Konbergentzia Demokratikoaren bozeramailea (2015-2016).

## Ikus, gainera

* Kataluniako prozesu independentista

## Kanpo loturak

* Blog pertsonala
* Datuak: Q17033177
* Multimedia: Marta Pascal / Q17033177
# Marta Perea

Marta Perea Jauregi (Galdakao, 1995eko azaroaren 24a) bizkaitar futbolaria da, erdilari postuan jokatzen duena. Gaur egun Espainiako Emakumezkoen Futbol Superligan aritzen den Athletic taldeko jokalaria da.

## Taldeak

| Taldea | Urtea |
| Athletic | 2011-2017 |
| Athletic | 2017- |
* Datuak: Q37351575
# Marta Reina Izquiano

Marta Reina Izquiano (Badalona, 1970eko azaroaren 10a) kataluniar LGBT ekintzailea eta txinatar medikuntza tradizionala aztertzen duen ikertzailea da.

## Bizitza

Dokumentuen analisiaren eta faltsutzearen arloan aditua, 2016an Kataluniako lehen polizia transgenero ireki bihurtu zen. Mossos d'Esquadran aritu zen 2023ra arte.
2016tik 2019ra Podem Catalunyako kidea izan zen, eta 2019tik 2020ra Més País alderdiko kidea. 2017an LGBTI politiken arduraduna eta Kataluniako segurtasun politiken zirkulu sektorialaren sortzaile bihurtu zen. Kataluniako LGTBI kontseilu nazionaleko kidea da. 2018an Kataluniako parlamenturako hauteskundeetan aurkeztu zen, baita Bartzelonako udal hauteskundeetan ere. 2019ko apirileko Espainiako hauteskunde orokorretan ere aurkeztu zen Diputatuen Kongresurako eta Senaturako.
2016ko Bartzelonako harrotasunaren kalejiran Persones trans, tan comun es com diversxs pertsona transen manifestua irakurri zuen. 2019ko urriaren 28an, sexua berresleitzeko ebakuntza egin zioten Bellvitgeko Unibertsitate Ospitalean.
2023tik aurrera, Txinan bizi da eta txinatar medikuntza tradizionala aztertzen du. Urte berean Viviendo sin tí liburu autobiografikoa argitaratu zuen.

## Erreferentziak

* ↑ (Katalanez) «La primera mossa d’esquadra transsexual» El País 2016-05-04 (Noiz kontsultatua: 2024-05-20).
* 1 2 (Gaztelaniaz) López Frías, David. «Marta, la primera mosso d’esquadra transexual, deja la policía y se va a China: “Me han vapuleado mis propios compañeros”» El Periódico de España 2022-11-09 (Noiz kontsultatua: 2024-05-20).
* ↑ (Ingelesez) Neumann, Jeannette. «Spain’s Push Against Catalan Separatists Puts Regional Police in Crosshairs» The Wall Street Journal 2017-10-23 (Noiz kontsultatua: 2024-05-20).
* ↑ (Gaztelaniaz) «Marta Reina Izquiano» Podem jatorrizkotik artxibatua (artxibatze data: 2019-07-12) (Noiz kontsultatua: 2024-05-20).
* ↑ (Gaztelaniaz) «Marta Reina Izquiano» Primarias para el Congreso y el Senado jatorrizkotik artxibatua (artxibatze data: 2019-07-13) (Noiz kontsultatua: 2024-05-20).
* ↑ (Gaztelaniaz) «La primera mossa d'esquadra transexual leerá manifiesto del Pride Barcelona» La Vanguardia 2016-07-08 (Noiz kontsultatua: 2024-05-20).
* ↑ (Katalanez) «Ada Colau assisteix a la lectura del manifest de la Pride Barcelona 2016» Servei de Premsa 2016-07-09 (Noiz kontsultatua: 2024-05-20).
* ↑ (Gaztelaniaz) López Frías, David. «Marta, la primera trans de los Mossos, acabó hace un mes su última operación de reasignación de sexo» El Español 2019-12-22 (Noiz kontsultatua: 2024-05-20).

## Kanpo estekak

* Datuak: Q63197629
* Multimedia: Marta Reina Izquiano / Q63197629
# Marta Pujol Ferrusola

Marta Pujol i Ferrusola (Bartzelona, 1959) bartzelonar arkitektoa da.

## Bizitza
### Familia

Marta Pujol Ferrusola Kataluniako Autonomia Erkidegoko Bartzelonan jaio zen 1959. urtean. Gurasoak Jordi Pujol Soley (1930-) politikaria eta Marta Ferrusola i LLadós (1935-2024) enpresaburuaren izan ziren. Pujol Ferrusola ahizpak ditu Mireia eta Marta, nebak Jordi, Oriol, Oleguer, Pere eta Josep.

### Pujolen polemika

Polemikaz inguratu zen aitaren lana, Kataluniako Generalitatearen hainbat enkargu jaso zituela eta. Marta Pujolek onartu zuenez, 1988 eta 1997 artean, bere aita Jordi Pujol Kataluniako presidente zenean, Generalitatearen hamabi mandatu kateatu zituen arkitekto gisa proiektuak bultzatzeko, eta horietatik bakarra, azkena, lehiaketa baten bidez izan zen, nahiz eta prozesu mugatu batean.
Kataluniako Parlamentuko oposizioak zalantzan jarri zuen haren eta Pere nebaren presentzia 1990eko hamarkadan aitak atzerrira egindako bidaia ofizialetan.

## Aintzatespenak

* 1982an Sant Sadurní d'Anoiako Cavaren Kofradiak izendatutako lehen «cava erregina» izan zen.

## Erreferentziak

* 1 2 (Gaztelaniaz) Jordan, Marijo. (2024-07-09). «Muere Marta Ferrusola, la poderosa primera dama de Cataluña» Vanity Fair (Noiz kontsultatua: 2024-09-29).
* ↑ Arroyo, Francesc. (26 juliol 1999). «Una hija arquitecta de Pujol ha realizado siete proyectos para la Generalitat» El País.
* ↑ (Gaztelaniaz) «Marta Pujol admite que recibió de la Generalitat once contratos sin concurso» ELMUNDO 2015-03-02 (Noiz kontsultatua: 2024-09-29).
* ↑ Brunet, José María. (27 juliol 2014). «Els negocis conflictius» La Vanguardia: p. 18..
* ↑ Confraria del Cava de Sant Sadurní d'Anoia. Notícies de la Reina del Cava. .
* ↑ «Polémica por el uso de cerveza en la Nochevieja de las cadenas televisivas» Diari de Tarragona Txantiloi:Data inici.

## Kanpo estekak

* Datuak: Q19301132
# Marta Raquel Zabaleta

Marta Raquel Zabaleta (Alcorta, Santa Feko probintzia, Argentina, 1937) ekonomialaria, gizarte zientzialaria, idazlea, poeta, saiakeragilea, akademikoa eta kultura sustatzailea da. Txiletik eta Argentinatik erbesteratu zen eta Erresuma Batuan bizi izan da, 1976az geroztik.

## Biografia

1960an, Kontulari Publiko Nazionaleko eta Banatzaile Peritu titulua lortu zuen Litoraleko Unibertsitate Nazionalean. Bere espezialitate akademikoak Latinoamerikako garapen ekonomiko eta sozialera bideratuta daude (MSc Santiago, ESCOLATINA, Universidad de Chile, 1963-64). D.Phil jaso zuen. Garapenerako Ikerketetan, IDS, Sussexeko Unibertsitateko Garapen Ikasketen Institutuan, 1989an. Txilen Augusto Pinocheten (1973) de facto erregimenak jazarri zuen. Raúl Lastiri Argentinako presidentearen dekretu baten bidez etxeratua, 1973an Jorge Rafael Videla (1976) jeneralaren de facto gobernuak kanporatuko zuen. Erresuma Batura erbesteratu zen. Yanina Andrea eta Tomás Alejo Hinrichsen Zabaletaren ama ere bada.
Orain, "zaharragoa" izanik, berdintasunezko mundu baten aldeko borrokan bortizki jazarria izan arren, porrot egin ez izanaren harrotasunari eusten dio. Erbestean hasitako kultur antolatzaile eta sustatzaile lana askotarikoa, zabala eta laburbiltzeko zaila da. Bere iraganari buruzko gogoeta eginez, beste gauza batzuen artean, erbesteko traumak ezarritako hogeita hamar urteko isilune baten ondoren poesia idaztera eraman zuen.
Idazle eta poeta gisa, bere idatziak, gaztelaniaz eta zenbaitetan ingelesera eta beste hizkuntza batzuetara itzuliak, hainbat herrialdetako aldizkari eta egunkari askotan eta nazioarteko webguneetan agertu dira, baita bere lan zientifikoa ere. Bere poema asko nazioarteko arte eta poesia erakusketetarako eta antologietarako hautatu dituzte. Hainbat herrialdetako bideo eta dokumental ugariren ardatza izan da eta 1976tik aurrera gaztelaniaz eta ingelesez arrazoi anitzengatik elkarrizketatu izan da aldian behin. Bere urtebetetzea hainbat urtez ospatu du The Guardian-ek, 1996tik aurrera.
Zabaletak estatuko eta nazioarteko mailan jarduera akademiko eta artistiko ugari eta anitzetan koordinatu eta parte hartu du. Gainera, 1996an sortu zuen, eta koordinatzen du oraindik ere, 'Mujeres y Palabras en el Mundo' artista eta itzultzaileen nazioarteko sarea, baita 2001etik Latinoamerikako Gizarte Ikerketen Europako Kontseiluko lantaldea (CEISAL) ere.

## Erreferentziak

* ↑ Poemas de Marta Zabaleta. Poemas del Alma.
* ↑ ID=Shaharazad Blog Cultural de Marta Zabaleta

## Kanpo estekak

* Marta Zabaletaren Berriak bloga
* Datuak: Q24007192
# McClellan udalerria, Newton konderria (Indiana)

McClellan udalerria Ameriketako Estatu Batuetako Indiana estatuko udalerri bat da, Newton konderrian. Azken zentsuaren arabera 223 biztanle zituen, 42.3 milia karratu (110 km$^2$) eremuan.

## Ekonomia

2020ko zentsuaren arabera, McClellan udalerriak 51 etxebizitza zeuden. Per capita diru-sarrerak 45.088 estatubatuar dolar ziren.

## Kanpo estekak

* Datuak: Q6800321
# McClellanville (Hego Carolina)

McClellanville Ameriketako Estatu Batuetako inkorporatutako herri bat da. Charleston konderrian kokatuta dago, Hego Carolina estatuan. 605 biztanle ditu, 6,096178 kilometro koadroko azaleran banatuta.

## Ikus, gainera

* Charleston konderrian

## Kanpo estekak

* Datuak: Q3240531
* Multimedia: McClellanville, South Carolina / Q3240531
# McClenney Tract (Kalifornia)

McClenney Tract Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 15 biztanle ditu, 1,595077 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q5940538
# McCloud (Kalifornia)

McCloud Ameriketako Estatu Batuetako erroldak esleitutako leku bat da. Siskiyou konderrian kokatuta dago, Kalifornia estatuan. 945 biztanle ditu, 6,444249 kilometro koadroko azaleran banatuta.

## Ikus, gainera

* Siskiyou konderria

## Kanpo estekak

* Datuak: Q3306166
* Multimedia: McCloud, California / Q3306166
# McClure (Illinois)

McClure Illinoiseko herri bat da. Alexander konderrian kokatua dago. 2010ean 402 biztanle zituen, 3,96 kilometro koadrotan banatuta.

## Ikus, gainera

* Alexander konderria

## Kanpo estekak

* Datuak: Q7999352